Foto: AFP 2016/ Nick Otto AQShning Oklend shahrida yong‘in yuz bergan tungi klubda qidiruv ishlari to‘xtatildi, chunki o‘t o‘chiruvchilar yong‘in yuz bergan binoni xavfli deb topdilar, deb xabar bermoqda KRON 4. Oklenddagi tungi klubdagi yong‘in 3 dekabrda yuz bergan. Dastlabki ma’lumotlarga ko‘ra, yong‘in yuz bergan vaqtda binoda 50-100 kishi bo‘lgan. Yong‘in sababi hali ham noma’lumligicha qolmoqda. Oxirgi ma’lumotlarga ko‘ra, yong‘in oqibatida 33 kishi halok bo‘lgan. Ma’lum qilinishicha, hozirda 8 jasadning shaxsi o‘rnatilgan. Oklend yong‘in xizmati rahbari Melinda Dreytonning aytishicha, qutqaruvchilar binoning 70 foizini tekshirib chiqishgan. Yong‘in yuz bergan bino omborxona sifatida tasniflangan hamda yong‘inga qarshi tizim bilan jihozlanmagan bo‘lgan.